ED

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΟΛΙΤΙΣΜΟΥ

ΓΡΑΦΕΙΟ ΤΥΠΟΥ

------

Αθήνα, 20 Ιουνίου 2024

**Ευρωπαϊκή Γιορτή Μουσικής - European Music Day**

**ΥΠΠΟ: Εκδηλώσεις για την Ευρωπαϊκή Ημέρα Μουσικής 2024**

Με αφορμή τον εορτασμό της Ευρωπαϊκής Γιορτής Μουσικής, το Υπουργείο Πολιτισμού ανακοινώνει τις εκδηλώσεις για την Ημέρα Μουσικής 2024. Η Ευρωπαϊκή Ημέρα Μουσικής καθιερώθηκε στις 21 Ιουνίου του 1982 στο Παρίσι, με πρωτοβουλία του τότε Υπουργού Πολιτισμού Jack Lang, προκειμένου «να βγούνε όλοι οι μουσικοί στους δρόμους». Από το 1985 ο εορτασμός εξαπλώθηκε εκτός Γαλλικών συνόρων, με πρώτο σταθμό την Αθήνα. Μετά από μία δεκαετία, εκδηλώσεις πραγματοποιήθηκαν σε αρκετές Ευρωπαϊκές Πρωτεύουσες. Έκτοτε, η Ημέρα της Μουσικής εορτάζεται με περισσότερες από 25.000 εκδηλώσεις, όλων των μουσικών ειδών, και δωρεάν για το κοινό, με ερασιτέχνες και επαγγελματίες μουσικούς να κατακλύζουν δημόσιους χώρους και αίθουσες σε όλη την Ευρώπη, αναδεικνύοντάς την ως τη μεγαλύτερη κοινή ευρωπαϊκή πολιτιστική διοργάνωση.

Φέτος, η χώρα μας συμμετέχει στον εορτασμό για 25η χρονιά πραγματοποιώντας πανελλαδικά εκδηλώσεις με ελεύθερη είσοδο. Στο πλαίσιο αυτής της μεγάλης Ευρωπαϊκής Μουσικής Γιορτής, το κοινό μπορεί να παρακολουθήσει συναυλίες και άλλες εκδηλώσεις με τη φροντίδα του Υπουργείου Πολιτισμού, σε αίθουσες, κήπους και αρχαιολογικούς χώρους.

Αναλυτικά:

**ΚΟΥΜΑΝΤΑΡΕΙΟΣ ΠΙΝΑΚΟΘΗΚΗ ΣΠΑΡΤΗΣ - ΠΑΡΑΡΤΗΜΑ ΕΘΝΙΚΗΣ ΠΙΝΑΚΟΘΗΚΗΣ**

Κων. Παλαιολόγου 123 & Θερμοπυλών, 23 100, Σπάρτη  
Η Κουμαντάρειος Πινακοθήκη Σπάρτης -Παράρτημα Εθνικής Πινακοθήκης και ο Μουσικός Όμιλος Σπάρτης με την τετράφωνη χορωδία ενηλίκων, συμμετέχουν στην Ευρωπαϊκή Γιορτή Μουσικής 2024 με την ψηφιακή δράση «Μια καντάδα για τις κυρίες της Πινακοθήκης».

Νιώθουν άραγε μοναξιά οι κυρίες που απεικονίζονται στις προσωπογραφίες τις έκθεσης; …

**ΡΩΜΑΪΚΟ ΩδεΙο ΝικΟπολης**

Παρασκευή 21.06.2024

Ώρα έναρξης: 21:00 μ.μ. Είσοδος ελεύθερη

Η Εφορεία Αρχαιοτήτων Πρέβεζας σε συνεργασία με το Μουσικό Σχολείο Πρέβεζας, παρουσιάζει την παράσταση «Ιχνευτές», σατυρικό δράμα του Σοφοκλή, καθώς το θέμα του έργου είναι η εφεύρεση της λύρας από τον Ερμή και η παράδοσή της στον Απόλλωνα. Η μουσική της παράστασης είναι πρωτότυπη και η εκτέλεσή της γίνεται ζωντανά από μουσικό σχήμα επί σκηνής.

**ΣΥΝΤΕΛΕΣΤΕΣ:**

ΥΠΟΚΡΙΤΕΣ ΚΑΙ ΧΟΡΟΣ:

Ερμής Σταύρακας: Απόλλωνας

Χρυσοβαλάντης Δαρδαμάνης: Ερμής

Χρυσαυγή Φωτιάδου: Κυλλήνη

Ανδρονίκη Παπαμιχαήλ - Παππά: Σιληνός

Σάτυροι: Βίκη Ζώνιου, Γεωργία Καζαντζίδη, Αναστασία Σύκου, Ελευθερία Ευαγγέλου, Θανάσης Χήτος, Λυδία Εξάρχου, Σταύρος Απέργης, Λυδία Κυριαζή, Αγάπη Σκεπατάρη, Μελίτα Πετσάλη, Λυδία Λάλου

Δανάη Καρασαβόγλου: Νύμφη του δάσους

ΜΟΥΣΙΚΟΙ:

Φαίη Ποϊκλή και Γεωργία Καρανίκα: λαούτο

Δήμητρα Καρανίκα: βιολί

Ειρήνη Σόφη: νταούλι

Χαράλαμπος Καλαμπόγιας: τρομπέτα και τραγούδι

Δανάη Καρασαβόγλου: φλάουτο

Μαίρη Κορωναίου, Σπυρένα Οικονόμου, Ζωή Παγούρα: τραγούδι και άλλοι ήχοι

ΕΙΚΑΣΤΙΚΟΙ:

Μαίρη Κορωναίου, Σπυρένα Οικονόμου, Ζωή Παγούρα

ΣΚΗΝΟΘΕΣΙΑ - ΔΙΔΑΣΚΑΛΙΑ:

Γιαννουλάτου Πανωραία, Ζέρβα Μερόπη, Κορωναίου Παναγιώτα (με την πολύτιμη συνδρομή της συναδέλφου Σοφίας Τσιρώνη)

ΜΟΥΣΙΚΗ ΕΠΕΝΔΥΣΗ: Βασίλειος Χαλβαντζής

ΣΥΓΓΡΑΦΗ ΤΩΝ ΣΤΙΧΩΝ του τραγουδιού του τέλους:

Μερόπη Ζέρβα και Ανδρονίκη Παπαμιχαήλ-Παππά

ΣΚΕΥΗ: Ανδριάνα Θέμου

ΓΕΝΙΚΩΝ ΚΑΘΗΚΟΝΤΩΝ: Μάνθος Κώτσης

**ΑΝΑΚΤΟΡΟ ΤΟΥ ΓΑΛΕΡΙΟΥ**

Πλατεία Ναυαρίνου, 546 22, Θεσσλονίκη

Είσοδος από την Πλατεία Ναυαρίνου - Οδός Βύρωνος

Τετάρτη 26.06.2024

Ώρα έναρξης: 20:00 μ.μ. Είσοδος ελεύθερη

Ώρα προσέλευσης: 19:15 μ.μ.

Η Εφορεία Αρχαιοτήτων Πόλης Θεσσαλονίκης φιλοξενεί στο χώρο του ανακτορικού συγκροτήματος του Γαλερίου χορωδιακή συνάντηση με αφορμή την Ημέρα της Μουσικής, υπό την καλλιτεχνική διεύθυνση της Σοπράνο και Μαέστρου Άλκηστις Τόγια.

Συμμετέχουν:

Μουσικός Καλλιτεχνικός Σύλλογος Ευόσμου «Φιλομήλα»

Μεικτή Χορωδία «Έκφραση»

Γιάννης Χουλιάρας, μαέστρος

Μεικτή Χορωδία Βαφοπούλειου Πνευματικού Κέντρου

Γυναικείο Φωνητικό Σύνολο «ChorΩδές» του Σωματείου Φίλων του Βαφοπούλειου Πνευματικού Κέντρου

Καλλιτεχνική Διεύθυνση: Άλκηστις Τόγια

Διοργάνωση: Σωματείο «Φίλοι Ιστορικού Κέντρου Θεσσαλονίκης»

Περιορισμένος αριθμός καθήμενων

**ΑρχαιολογικΟ ΜουσεΙο ΘεσσαλονΙκης**

Αίθριο Μουσείου

Μανόλη Ανδρόνικου 6, 546 21, Θεσσαλονίκη

Παρασκευή 21.06.2024

Ώρα έναρξης: 20:30 μ.μ. Είσοδος ελεύθερη

Οι Φίλοι του Αρχαιολογικού Μουσείου Θεσσαλονίκης και το Τμήμα Μουσικής Επιστήμης και Τέχνης του Πανεπιστημίου Μακεδονίας, γιορτάζουν την Ευρωπαϊκή Ημέρα Μουσικής στον αύλειο χώρο του Αρχαιολογικού Μουσείου, υπό το φως της πανσελήνου.

Πρόγραμμα:

Antonio Vivaldi (1678-1741), *Κοντσέρτο για έγχορδα* RV 120

Edvard Grieg‎‎ (1843-1907), *2 Ελεγειακές Μελωδίες* Opus 34

Johann Sebastian Bach (1685-1750), *Κοντσέρτο για δύο βιολιά και έγχορδα* σε ρε ελάσσονα BWV 1043

Edvard Grieg‎‎ (1843-1907), Ο θάνατος της Άσε και ο χορός της Ανίτρα από τη σουίτα *Peer Gynt*

Georges Bizet (1838-1875), Σουίτααπό την όπερα *Carmen*

Isaac Albéniz (1860-1909), *Tango*

Συμμετέχουν:

Ορχήστρα Εγχόρδων του ΠαΜακ

Δημήτρης Χανδράκης, *επιμέλεια, μουσική διεύθυνση*

**ΜουσεΙο ΒυζαντινοΥ ΠολιτισμοΥ**

Αίθριο Μουσείου

Λεωφ. Στρατού 2, 540 13, Θεσσαλονίκη

Παρασκευή 14.06.2024

Ώρα έναρξης: 21:00 Είσοδος ελεύθερη

Ώρα προσέλευσης: 20:30 μ.μ.

Το Μουσείο Βυζαντινού Πολιτισμού σε συνεργασία με το Δήμο Θεσσαλονίκης διοργανώνει συναυλία με τίτλο: «Μεγάλοι συνθέτες Mozart, Mendelssohn, Mascagni, Ravel». Η εξ αναβολής συναυλία της Συμφωνικής Ορχήστρας του Δήμου Θεσσαλονίκης για την Ημέρα της Ευρώπης, θα πραγματοποιηθεί με αφορμή την Ευρωπαϊκή Γιορτή της Μουσικής.

Πρόγραμμα:

Felix Mendelssohn Bartholdy (1809-1847), *Εβρίδες*, εισαγωγή

Maurice Ravel (1875-1937), *Παβάνα για μια νεκρή Ινφάντη*

Pietro Mascagni (1863 -945), *Καβαλλερία Ρουστικάνα*, Ιντερμέτζο

Wolfgang Amadeus Mozart (1756-1791), *Ντον Τζιοβάννι*, εισαγωγή

Wolfgang Amadeus Mozart (1756-1791), Συμφωνία αρ.35, σε Ρε μείζονα, έργο 385 *Χάφνερ*

Συμμετέχουν:

Συμφωνική Ορχήστρα Δήμου Θεσσαλονίκης

Χάρης Ηλιάδης, *μουσική διεύθυνση*

Είσοδος με κάρτες εισόδου

Οι κάρτες διατίθενται στα γραφεία της Διεύθυνσης Πολιτισμού (Κουντουριώτου 17, Λιμάνι, Έναντι Ερυθρού Σταυρού), από τη Δευτέρα 10 Ιουνίου, ώρες: 10:00-14-14:00. Σε περίπτωση εξαντλήσεως των καρτών εισόδου, η ενημέρωση του κοινού θα γίνει από τα Μέσα Κοινωνικής Δικτύωσης της Διεύθυνσης Πολιτισμού Δήμου Θεσσαλονίκης.

Δεν γίνονται τηλεφωνικές κρατήσεις.

**ΚΡΑΤΙΚΗ ΟΡΧΗΣΤΡΑ ΘΕΣΣΑΛΟΝΙΚΗΣ**

Τετάρτη 19.06.2024

Παράρτημα Χρόνιων Παθήσεων Θεσσαλονίκης «Ο Άγιος Παντελεήμονας»

7ο χλμ. Θεσσαλονίκης-Λαγκαδά (Έναντι ΤΙΤΑΝ), 564 29, Ευκαρπία

Πέμπτη 20.06.2024

Παράρτημα Αποθεραπείας και Αποκατάστασης Παιδιών με αναπηρία «Ο Άγιος Δημήτριος»

Τζων Κέννεντυ 62, 555 35, Πυλαία-Χορτιάτης

Παρασκευή 21.6.2024

ΕΛΕΠΑΠ Θεσσαλονίκης, Ελαιώνων 22, 555 35, Πυλαία-Χορτιάτης

Η Κρατική Ορχήστρα Θεσσαλονίκης, με μακρόχρονη παρουσία στις κοινωνικές δράσεις, με βαθύ το αίσθημα της προσφοράς του πολιτισμού και ιδιαίτερα της μουσικής προς όλους ανεξαιρέτως, πηγαίνει για δεύτερη συνεχή χρονιά τη μουσική και σε αυτούς που σε άλλες περιπτώσεις δεν δύνανται να έχουν απευθείας πρόσβαση σε αυτή. Για την ευρωπαϊκή ημέρα της μουσικής, υλοποιεί ένα τριήμερο κοινωνικών δράσεων που θα απευθύνει τη συμφωνική μουσική σε ενήλικα άτομα με νοητικές-κινητικές αναπηρίες και άτομα τρίτης ηλικίας.

**ΕΠΙΓΡΑΦΙΚΟ ΜΟΥΣΕΙΟ**

Αύλειος χώρος του Μουσείου

Τοσίτσα 1, 106 82, Αθήνα

Παρασκευή 21.06.2024

Ώρα έναρξης: 19:30 Είσοδος ελεύθερη

Το Επιγραφικό Μουσείο συμμετέχει στον Εορτασμό της Ημέρας Μουσικής σε συνεργασία με το Ωδείο «Αθηνά». Το πρόγραμμα της εκδήλωσης περιλαμβάνει έργα Ελλήνων και ξένων συνθετών και συμμετέχουν οι χορωδίες του Ωδείου (παιδική-νεανική και ενηλίκων), η Ορχήστρα Εγχόρδων και το Τμήμα Πνευστών.

**ΜΟΥΣΕΙΟ ΕΛΛΗΝΙΚΩΝ ΛΑΪΚΩΝ ΜΟΥΣΙΚΩΝ ΟΡΓΑΝΩΝ** «**ΦΟΙΒΟΣ ΑΝΩΓΕΙΑΝΑΚΗΣ**» **- ΚΕΝΤΡΟ ΕΘΝΟΜΟΥΣΙΚΟΛΟΓΙΑΣ (ΜΕΛΜΟΦΑΚΕ)**

Κήπος του Μουσείου

Διογένους 1-3, 105 56, Αθήνα

Τρίτη 18.06.2024

Ώρα έναρξης: 20:30 Είσοδος ελεύθερη

Διάρκεια: 105΄

Το Μουσείο Ελληνικών Λαϊκών Μουσικών Οργάνων «Φοίβος Ανωγειανάκης» - Κέντρο Εθνομουσικολογίας, σε συνεργασία με το Ελληνικό Τμήμα του Διεθνούς Συμβουλίου Μουσείων-ICOM και το Τμήμα Μουσικών Σπουδών της Φιλοσοφικής Σχολής του Ε.Κ.Π.Α., συμμετέχει στον εορτασμό της Ημέρας της Μουσικής 2024 με μουσική εκδήλωση παραδοσιακής μουσικής, με τίτλο «Μουσικές συγγένειες και διαδρομές» .

Το Μουσικό Σύνολο φοιτητών του Μεταπτυχιακού Προγράμματος Σπουδών «Εθνομουσικολογία και Μουσική Πράξη» του Τμήματος Μουσικών Σπουδών της Φιλοσοφικής Σχολής του Ε.Κ.Π.Α. θα ερμηνεύσει επιλεγμένα κομμάτια παραδοσιακής μουσικής από όλο τον Ελληνισμό και τη Μεσόγειο.

Η εκδήλωση θα αναρτηθεί ψηφιακά την 21η Ιουνίου, επίσημη ημέρα εορτασμού της Ημέρας Μουσικής, στον ιστότοπο του Ιδρύματος Μποδοσάκη BLOD (Bodossaki Lectures on Demand htps://www.blod.gr).

Πρόγραμμα:

Φυσούνι,οργανικός σκοπός από την Πρέβεζα

ΑΝΑΤΟΛΙΚΗ ΡΩΜΥΛΙΑ

Devojko Mâri Hubava, βουλγάρικο πολυφωνικό τραγούδι από την περιοχή της Ροδόπης

Μπαϊντούσκα

Πέντε αδέρφια ήμασταν, τραγούδι από το Καβακλί

Συγκαθιστός

ΗΠΕΙΡΟΣ

Από πέρ’ απ’ το ποτάμι, πολυφωνικό τραγούδι από την περιοχή του Πωγωνίου

Νυστάξαν τα ματάκια μου, τραγούδι της αγάπης από τα Μαστοροχώρια Κόνιτσας

Απόψε κρύο έκανε, επιτραπέζιο

Εγώ’ μουν τ’ αρχοντόπουλο, αστικό τραγούδι από τα Ιωάννινα

Τα κλάματα, οργανικός σκοπός από την Πρέβεζα

ΚΡΗΤΗ

Ιντά ’χεις γιασεμάκι μου, αστικό τραγούδι, πρώτη ηχογράφηση: Αλέκος Καραβίτης

Σαν δεις αγάπης δάκρυα, αστικό τραγούδι, πρώτη ηχογράφηση: Γιώργος Τζιμάκης

Κρητικά συρτά

Μαλεβιζιώτικος χορός

ΜΙΚΡΑ ΑΣΙΑ-ΚΥΠΡΟΣ

Μήλο μου και μανταρίνι

Σίνα μου

Το γιασεμίν στην πόρτα σου

Μια γαρουφαλλιά μού στείλαν

Έχεις φρύδια σαν γιοφύρια

ΠΕΛΟΠΟΝΝΗΣΟΣ

Θρήνος μεγάλος γίνεται

Βασίλω η Καλαματιανή

Σήκω Διαμάντω

ΑΠΟ ΤΗ ΜΕΣΗ ΑΝΑΤΟΛΗ ΜΕΧΡΙ ΤΟΝ ΚΑΥΚΑΣΟ

Saghe Nama, παραδοσιακό περσικό τραγούδι, τραγουδισμένο στα φαρσί και τα εβραϊκά

Al Bint El Chalabiya, ανώνυμο τραγούδι από τον Λίβανο

Parfum de Gitane, σύνθεση: Anouar Brahem

Nubar Nubar, ανώνυμος σκοπός από την Αρμενία

Η ΓΛΩΣΣΑ ΤΟΥ ΜΑΚΑΜ…

Φεγγαροπρόσωπη, αστικό τραγούδι από τα Ιωάννινα

Nihâvend Oyun Havası, σύνθεση: Haydar Tatlıyay

Şehnaz Longa, σύνθεση: Göksel Baktagir

ΜΑΚΕΔΟΝΙΑ

Τώρα βγαίνει το φεγγάρι, επιτραπέζιο

Ω λε λε λε, συρτός χορός

Ζάραμο, οργανικός σκοπός από τη Φλώρινα

Του ναύτη η μάνα, συρτός χορός από τη Χαλκιδική

Ας χαμηλώναν τα βουνά, συρτός χορός

Συμμετέχουν:

Γιώργος Αθανασόπουλος, *κρητική λύρα*

Μάριος Αναστασιάδης, *βιολί, τραγούδι*

Ανδρέας Ανδρέου, *ούτι*

Φίλιππος Αντωνίου, *λαούτο*

Δημήτρης Αξιώτης, *λαούτο*

Σεβαστιανή Βλέτση, *τραγούδι*

Εμμέλεια Δαμανάκη, *τραγούδι*

Γιάννης Δερμιτζάκης, *ούτι*

Σοφία Ελευθερίου, *τραγούδι*

Διονύσης Θεοδώσης, *κλαρίνο*

Λουίζα Κουλά, *κρουστά*

Hadas Lailah, *περσικό σαντούρι, τραγούδι*

Κωνσταντίνα Ραγουζαρίδη, *κρουστά*

Βιβή Σπανάκου, *σαντούρι*

Αγαθάγγελος Σημαντήρης, *κρητική λύρα*

Βαρβάρα Τσιβίκη, *τραγούδι*

Γεωργία Χάλαρη, *σαντούρι*

Αφροδίτη Χατζημηνά, *τραγούδι*

Δημήτρης Χιώτης, *κρητική λύρα*

Παύλος Χουντάλας, *κρουστά*

Συντονισμός - Μουσική διδασκαλία

Αλέξανδρος Αρκαδόπουλος, Αλέξανδρος Καψοκαβάδης

Διευθυντής ΠΜΣ «Εθνομουσικολογία και Μουσική Πράξη»

Λάμπρος Λιάβας

Επιμέλεια ήχου

Οι φοιτητές του μαθήματος «Ηχοληψία ΙΙ» του Τμήματος Μουσικών Σπουδών

του ΕΚΠΑ υπό την επίβλεψη του Γιάννη Μαλαφή

Απαραίτητη η δήλωση συμμετοχής. Θα τηρηθεί σειρά προτεραιότητας.

Τηλ. επικ.: 210 3254129 (Δευτέρα έως Παρασκευή 9:00-15:00)

**ΜΕΓΑΡΟ ΜΟΥΣΙΚΗΣ ΑΘΗΝΩΝ - ΚΡΑΤΙΚΗ ΟΡΧΗΣΤΡΑ ΑΘΗΝΩΝ**

Κήπος του Μεγάρου Μουσικής

Βασ. Σοφίας & Κόκκαλη, 115 21, Αθήνα

Παρασκευή 21.06.2024

Ώρα έναρξης: 20:00  Είσοδος Ελεύθερη

Πρόγραμμα:

Franz Grothe (1908 - 1982), *Lied der Nachtigall* «Το τραγούδι του αηδονιού», από τη μουσική της ταινίας Die schwedische Nachtigall (1941)

Leonard Bernstein (1918-1990), *Glitter and be gay* από την οπερέτα *Candid*

Georges Bizet (1838-1875) - François Borne (1840–1920), *Fantasie brillante* sur Carmen

Johann Strauss II (1825-1899), *Frühlingsstimmen Walzer*, Op.410 «Φωνές της Άνοιξης»

Kρατική Ορχήστρα Αθηνών | 20:00

Ηλίας Βουδούρης, *μουσική διεύθυνση*

Παναγιώτα Πολυζωίδου, *σοπράνο*

Ραφαηλία Κόντου, *φλάουτο*

Καλλιτεχνικός Σύλλογος Δημοτικής Μουσικής «Δόμνα Σαμίου» | 21:00.

Συναυλία με τίτλο «Του φωτός και της φωτιάς».

Το πρόγραμμα εστιάζει σε τραγούδια του λαού για το θέρος και το έθιμο του Κλήδονα, με αφορμή το θερινό ηλιοστάσιο (21 Ιουνίου), τη μεγαλύτερη σε διάρκεια ημέρα του έτους.

Κατερίνα Παπαδοπούλου, *επιμέλεια προγράμματος, μουσική επιμέλεια, τραγούδι*

Χορωδία «Δόμνα Σαμίου»

Γιώργος Κοντογιάννης, *λύρα, κρουστά*

Κυριάκος Ταπάκης, *ούτι*

Νίκος Παραουλάκης, *πνευστά*

Babo Koro | 22:00

Το μουσικό σχήμα Babo Koro ανεβαίνει στη σκηνή του Κήπου για να χαρίσει στο κοινό μια ξεχωριστή βραδιά, με τον χαρακτηριστικό του ήχο, ο οποίος συνδυάζει τους παραδοσιακούς ρυθμούς με τη σύγχρονη progressive rock ενορχήστρωση και τη βαλκανική πολυφωνία.

Δημήτρης Αναστασίου, *βιολί*

Σωτήρης Τσακανίκας, *κιθάρα, φωνή*

Αντιγόνη Μπασακάρου, *φωνή*

Κώστας Νικολόπουλος, ακορντεόν

Χρήστος Κυριαζής, *σαξόφωνο*

Θάνος Τσελεμπής, *τύμπανα*

Μιχάλης Δάρμας, *μπάσο*

Διοργάνωση: Μέγαρο Μουσικής Αθηνών

Δωρεάν με δελτία εισόδου (διατίθενται και στην είσοδο της εκδήλωσης)

**ΩΔΕΙΟ ΗΡΩΔΟΥ ΑΤΤΙΚΟΥ**

Διονυσίου Αρεοπαγίτου, 105 55, Αθήνα

Παρασκευή 21.06.2024

Ώρα Έναρξης: 21.00 Είσοδος ελεύθερη

Η Εθνική Συμφωνική Ορχήστρα της ΕΡΤ και το Φεστιβάλ Αθηνών Επιδαύρου γιορτάζουν την Ημέρα της Μουσικής, όπως κάθε χρόνο, διοργανώνοντας μια μεγάλη συναυλία με ελεύθερη είσοδο και υποδέχονται για πρώτη φορά στην Ελλάδα, το παιδί θαύμα του πιάνου, τον δεκατριάχρονο Ελισέι Μισίν (Elisey Mysin) από τη Ρωσία!

Πρόγραμμα:

Ντμίτρι Σοστακόβιτς (1906-1975), *Εορταστική ουβερτούρα* σε λα μείζονα, έργο 96  
Φρεντερίκ Σοπέν (1810-1849), *Κοντσέρτο για πιάνο αρ. 2* σε φα ελάσσονα,Op. 21  
I. Maestoso  
II. Larghetto  
III. Allegro vivace  
Πιοτρ Ιλίτς Τσαϊκόφσκι (1840-1893), Εισαγωγή – Φαντασία *Ρωμαίος και Ιουλιέτα,* ΤΗ 42  
Αλεξάντρ Μποροντίν (1833-1887), «Πολοβτσιανοί χοροί» από την όπερα *Πρίγκιπας Ιγκόρ*

Συμμετέχουν:

Εθνική Συμφωνική Ορχήστρα της ΕΡΤ

Μιχάλης Οικονόμου, *μουσική διεύθυνση*

Elisey Mysin, *πιάνο*

Χορωδία Μουσικών Συνόλων Δήμου Αθηναίων

Σταύρος Μπερής, *μουσική διδασκαλία*

Χορωδία ΕΡΤ

Μιχάλης Παπαπέτρου, *μουσική διδασκαλία*

Διοργάνωση: Φεστιβάλ Αθηνών και Επιδαύρου 2024

Είσοδος με δελτία εισόδου, τα οποία το κοινό μπορεί να προμηθεύεται από την Τετάρτη 12 Ιουνίου 2024 (από τις 12:00) από τα κεντρικά ταμεία του Φεστιβάλ και το ταμείο του Ηρωδείου.